नई दिल्ली: भगवान भोले शंकर की नगरी वाराणसी के सारनाथ स्थित चौबेपुर गांव में एक पेड़ के नीचे काफी भीड़ लगी थी. काले कपड़ों में एक बाबा औरत को बांधे हुआ था. कुछ मर्द भी कुछ अटपटी हरकतें कर रहे थे और बाबा एक डंडे से सबको मार रहा था. लेकिन जैसे ही तीन लोग आकर वहां रुके, बाबा अचानक खुद को ही पीटने लगा और वहां से भाग खड़ा हुआ. अरे घबराइए मत, यहां किसी महिला का शोषण नहीं हो रहा बल्कि भोजपुरी फिल्म ‘डमरू’ की शूटिंग हो रही थी.